Imtella' Lulju 23, 2020 - Aġġornata 23 Ta' Lulju, 2020 5:03pm Melaniya Petrushanska ta' tliet snin, qattgħet kważi sitt xhur f'eżilju aċċidentali wara li Iżrael għalaq il-fruniteri waqt li hi kienet imsiefra għal dik li kellha tkun btala qasira. It-tifla ta' koppja ta' immigranti Ukreni, nfaqgħet tibki malli ingħaqdet mal-ġenituri tagħha fl-ajruport. Hija kienet akkumpanjata minn skorta speċjali minn Kyiv fejn kienet siefret għand nannitha f'Jannar. It-titjiriet ta' ritorn ma operaw għaliex Iżrael kien għalaq il-fruntieri biex irażżan l-imxija tal-coronavirus. Omm Melaniya, Alona qalet li kienet titkellem ma' bintha b'video conference u kien tipprova tispjegalha li l-ajruplani huma morda u m'hemmx mod kif tirritorna għalissa għaliex kulħadd huwa marid. Għalkemm Melaniya hija ċittadina Iżraeljana, nannitha mhix u dan għamilha impossibbli biex hi tidħol Iżrael waqt li kien impost lockdown fuq il-ftit ajruplani li kienu għadhom qed jagħmlu t-titjiriet. Kieku l-ġenituri ta' Melaniya siefru huma lejn l-Ukrajna, riedu joqgħodu ġimagħtejn kwarantina kemm meta jaslu l-Ukrajna u meta jerġgħu jirritornaw Iżrael. Dan ma kienx ikun għaqli għall-impjiet tal-missier fid-dawl tal-prospetti tax-xogħol meta l-ekonomija ta' Iżrael ma kinitx tajba. Israir kienet l-unika linja tal-ajru li qablet li twassal minuri mhux akkumpanjata u li ħallset hi l-ispejjeż għall-iskorta li akkumpamjha. Melaniya se jkollha toqgħod kwarantina iżda dan ma naqqas xejn mill-emozjonijiet kbar li qed iħossu kollha kemm huma għax issa reġgħu ngħaqdu flimkien bħala familja wara perjodu diffiċli.